proxectonos/corpus_dominio_legal_administrativo_tmp huggingface dataset:
19/04/2012 | Administración LocalMunicipal
Oleiros
Persoal
Aprobación inicial da modificación da relación de postos de traballo

Polo Concello Pleno, en sesión extraordinaria desenvolvida o día 31 de marzo de 2012, aprobouse inicialmente a modificación da Relación de Postos de Traballo e do cadro de persoal do Concello. En cumprimento do disposto na normativa vixente de aplicación, exponse ao público na área de Persoal e RRHH polo prazo -o cal comezará a contar desde o seguinte ao da inserción deste Edicto no Boletín Oficial da Provincia- de quince días hábiles a fin de que durante dito período se poidan formular as reclamacións e suxerencias que se consideren oportunas dirixidas ao Sr. alcalde deste Concello. Oleiros, 9 de abril de 2012 A segunda tenente de alcalde delegada de Persoal Jimena Alejandra Akhvlediani Daufi
19/04/2012 | Administración LocalMunicipal
Arteixo
Secretaría Xeral
Acordo da xunta de goberno local do vinte e oito de marzo de 2012 sobre cambio na designación dos integrantes da mesa de contratación permanenteAcordo da xunta de goberno local do vinte e oito de marzo de 2012 sobre cambio na designación dos integrantes da mesa de contratación permanente

ACORDO DA XUNTA DE GOBERNO LOCAL DO VINTE E OITO DE MARZO DE 2012 SOBRE CAMBIO NA DESIGNACIÓN DOS INTEGRANTES DA MESA DE CONTRATACIÓN PERMANENTE: En cumprimento do acordado no apartado segundo do punto 14.1 da Xunta de Goberno Local de data vinte e oito de marzo de 2012, procedese a publicar no BOP o seguinte acordo aprobado unanimemente polo devandito órgano colexiado quedando definitivamente a súa composición como a continuación se detalla: “PRESIDENTE: – Titular: José Ramón Amado de la Fuente, concelleiro de obras. – Suplente: Purificación Zas Rodríguez, concelleira de deportes, festas e xuventude. VOGAIS: – Titular: secretaria xeral do Concello de Arteixo, ou funcionario en quen delegue. – Titular: interventor do Concello de Arteixo, ou funcionario en quen delegue. – Titular: dona María José Riveiro Martínez, concelleira de asuntos económicos. – Suplente: don José María Sánchez Novo, concelleiro de persoal e réxime interior. – Titular: Ana Bello Vázquez, concelleira de servizos sociais e sanidade. – Suplente: dona Celina Varela Suárez, concelleira de educación e cultura. – Titular: un funcionario de carreira ou persoal laboral fixo competente por razón da materia e designado polo órgano de contratación. SECRETARIO: – Titular: don Pablo Seoane Cancelo, técnico de administración xeral do Concello de Arteixo. – Suplente: polo orden que seguidamente se expón: 1.º.–María José Calvo de la Iglesia, administrativo do Departamento de Secretaría.2.º.–Belén Varela Boo, administrativo do Departamento de Obras”. Arteixo, 10 de ABRIL de 2012. Asdo.–Carlos Calvelo Martínez ALCALDE-PRESIDENTE
19/04/2012 | Administración LocalMunicipal
Ames
Let Padel Ames, SL

En cumprimento do disposto no artigo 36. b).3 do Real decreto 2816/1982, do 27 de agosto, polo que se aproba o Regulamento xeral de policía de espectáculos públicos e actividades recreativas, sométese a información pública o expediente polo que LET PADEL AMES S. L., representada por don Enrique Guillermo Mariño Jamanca, solicita licenza de apertura e obras para actividade deportiva de padel no local situado no lugar de Firmistáns, s/n – Bugallido, afin de que tódalas persoas que se consideren afectadas dalgún modo pola actividade poidan examinar o proxecto presentado e realizar as observacións que consideren oportunas, presentándoas por escrito no Rexistro Xeral deste concello, no prazo de 10 días dende a inserción deste anuncio no Boletín Oficial da Provincia da Coruña. O expediente poderá ser examinado nas oficinas dos Servizos de Urbanismo do Concello de Ames, situadas na rúa Alcalde Lorenzo, 2 de Bertamiráns, de luns e venres, en horario de 9.00 a 14.00 h. Ames, 1 de marzo de 2012 O alcalde Santiago V. Amor Barreiro
19/04/2012 | Administración LocalMunicipal
Culleredo
Economía, Facenda, Réxime Interior
Convocatoria para a selección de mestres/as para impartir os módulos formativos de diversos cursos (persoal laboral temporal)

Convocatoria para a selección de mestres/as para impartir os módulos formativos de diversos cursos (persoal laboral temporal) Aprobada pola Xunta de Goberno Local de 09/04/2012 Convócanse probas selectivas, polo sistema de concurso de méritos, para a contratación, no seu caso, de mestres/as (persoal laboral temporal) para impartir os módulos formativos das accións dos cursos de: • Actividades de xestión administrativa. • Atención sociosanitaria a persoas dependentes en institucións sociais. • Montaxe de mobles e elementos de carpintería. • Montaxe e mantemento de instalacións eléctricas de baixa tensión. • Ebanista. A presente convocatoria rexerase polas bases aprobadas pola Xunta de Goberno Local en sesión celebrada o 9 de abril de 2012, e que poden consultarse nas oficinas municipais (departamento de persoal) e na páxina web www.culleredo.es.Culleredo, 10 de abril de 2012. A CONCELLEIRA DELEGADA DA ÁREA DE ADMINISTRACIÓN LOCAL, CULTURA E PARTICIPACIÓN CIDADÁ Alicia Ferreiro Varela
19/04/2012 | Administración LocalMunicipal
Arteixo
Secretaría Xeral
Acordo do Pleno da corporacion de data 26 de xaneiro de 2012 de recoñecemento da adicación parcial outorgada ao cargo de concelleiro delegado da área de medio ambiente

ACORDO DO PLENO DA CORPORACIÓN DE DATA 26 DE XANEIRO DE 2012 DE RECOÑECEMENTO DA ADICACIÓN PARCIAL OUTORGADA AO CARGO DE CONCELLEIRO DELEGADO DA ÁREA DE MEDIO AMBIENTE. PRIMEIRO.–Aprobar a dedicación parcial dun membro da corporación para a Concellería da Área de Medioambiente, co n.º de horas que se indican de seguido e con efectos dende o día da aceptación do mesmo segundo o procedemento legalmente establecido, coa retribución anual correspondente, dividida en 14 pagas de devengo mensual (doce ordinarias e dúas extraordinarias, que se devengarán o día de 1 de xuño e o día 1 de decembro de cada ano), toda vez estea aprobado definitivamente e en vigor o orzamento municipal 2012 (anexo de custos de cap. I, no que se recollen as retribucións correspondentes referidas de seguido): SEGUNDO.–As cantidades consignadas no apartado anterior serán obxecto de actualización no segundo semestre de cada exercicio, unha vez que teña transcurrido un ano completo dende a súa fixación ou modificación, mediante a aplicación da porcentaxe que se fixe con carácter xeral para todo o persoal do sector público na Lei de orzamentos xerais do Estado para cada ano. TERCEIRO.–Notificar este acordo ao membro da corporación afectado por este cargo para a súa aceptación, se procede, comunicándose tal circunstancia ao Pleno da corporación na seguinte sesión que se celebre. CUARTO.–Que se publique o presente acordo no Boletín Oficial da Provincia e no taboleiro de anuncios da corporación, aos efectos do previsto no artigo 75.5 da Lei 7/1985, do 2 de abril, reguladora das bases do réxime local, e no artigo 169 do texto refundido da Lei reguladora das facendas locais, aprobado polo Real decreto lexislativo 2/2005, do 5 de marzo”. En Arteixo, a 10 de ABRIL de 2012. Asdo.: CARLOS CALVELO MARTÍNEZ ALCALDE-PRESIDENTE
19/04/2012 | Administración LocalMunicipal
O Pino
Aprobación inicial do padrón da taxa pola recollida do lixo 2012

ANUNCIO Aprobación inicial do padrón da taxa de recollida de lixo do exercicio 2012 Por resolución da Alcaldía de data dez de abril de dous mil doce aprobouse inicialmente o padrón da taxa de recollida de lixo correspondente ao exercicio 2012. Dito padrón estará exposto ao público por espazo de trinta días para a presentación de reclamacións. O Pino, 10 de abril de 2012. O ALCALDE D. Manuel Taboada Vigo
19/04/2012 | Administración LocalMunicipal
Rianxo
Secretaría
Procedemento abreviado nº 235/2011

Visto que no Xulgado Contencioso-Administrativo Nº 2 de Santiago de Compostela, tramítase recurso, procedemento abreviado nº 235/2011, sendo recorrente juan antonio piñeiro becerra, sendo demandado o Concello de Rianxo. Aos efectos de dar cumprimento á Resolución do Xulgado, de data 13 de maio de 2011, nº rexistro de entrada 2805, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 09 de abril de 2012. o alcalde asdo. d. adolfo muíños sánchez
19/04/2012 | Administración LocalMunicipal
Oleiros
Área Económica
Aprobación inicial da Ordenanza fiscal n.º 31 e modificación da Ordenanza fiscal n.º 3

O Pleno do Concello de Oleiros, na sesión extraordinaria que tivo lugar o 31 de marzo do 2012, adoptou os seguintes acordos: 1.- Acordo de aprobación inicial de ordenación e imposición dunha nova taxa por estacionamento de vehículos de tracción mecánica nas vías públicas municipais e de regulación e control do estacionamento (Ordenanza Fiscal núm.31). 2.- Acordo de aprobación inicial de modificación da Ordenanza Fiscal núm.3, reguladora da Taxa por licencias urbanísticas. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais, e no artigo 49 da Lei 7/1985, Reguladora das Bases do Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita no edificio anexo á Casa Consistorial, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos. Oleiros, a 4 de abril do 2012 O ALCALDE-PRESIDENTE Asdo.: Ángel García Seoane
19/04/2012 | Administración LocalMunicipal
Sada
Secretaría
Aprobación definitiva do orzamento xeral para o exercicio económico 2012

Na sesión plenaria celebrada o día 28 de febreiro de 2012 foi aprobado provisionalmente o Orzamento Xeral para o exercicio económico de 2012 coas súas bases de execución. O expediente expúxose ao público mediante anuncio publicado no Boletín Oficial da Provincia núm.43 de data 2 de marzo de 2012. A Corporación Municipal acordou desestimar as alegacións presentadas contra o dito orzamento e aprobar definitivamente o Orzamento xeral para o exercicio 2012 e as súas bases de execución na súa sesión plenaria celebrada o día 11 de abril de 2012. En consecuencia e, segundo dispoñen os artigos 127 do Texto Refundido das Disposicións Legais vixentes en materia de réxime local, aprobado polo Real Decreto Lexislativo 781/1986, do 18 de abril, e 169.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, procédese a publicar o resumo por capítulos do Orzamento Xeral do exercicio 2012, o cadro de persoal do Concello e relación de postos de traballo (RPT) para o 2012, para a súa entrada en vigor o día seguinte da publicación deste anuncio no Boletín Oficial da Provincia: CLAVES EMPREGADAS: CD: Nivel de complemento de destino do funcionario. Nivel do persoal laboral a efectos de equiparación retributiva. CE: Complemento específico anual, incluíndo as pagas adicionais. Persoal eventual, retribución íntegra anual. FP: Forma de provisión: C, concurso. L, libre designación. TIPO: S, singularizado. NS, non singularizado. Vinc (Vínculo): F, funcionario. L, laboral. E, eventual. LTP, laboral a tempo parcial, PD, persoal directivo ADM: Adscrición a Administracións Públicas: AL, administración local. AM, administración municipal. Gr/Sg: Grupo e subgrupo art.76 e D. Ad 7ª Lei 7/2007, de 12 de abril, do Estatuto Básico do Empregado Público, para persoal funcionario. E grupo de equiparación do persoal laboral a efectos retributivos segundo o Convenio Colectivo do persoal laboral do Concello de Sada. Escala: HE, Habilitación Estatal. AX, Administración Xeral. AE, Administración Especial. Sada, 11 de abril de 2012 O alcalde, Ernesto Anido Varela
26/04/2012 | Administración LocalMunicipal
Ares
Información pública conta xeral exercicio 2011

Formulada e rendida a Conta Xeral deste Concello correspondente ao exercicio de 2011 e informada favorablemente pola Comisión Especial de Contas na sesión do día 20 de abril de 2012, integrada polas contas e estados a que fai referencia o artigo 209.2 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, exponse ao público cos documentos que a xustifican polo prazo de 15 días e oito días máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real Decreto Lexislativo 2/2004, de 5 de marzo. Ares, a 23 de abril de 2012. O Alcalde, Asdo. Julio Ignacio Iglesias Redondo.
26/04/2012 | Otras Entidades y Anuncios ParticularesUniversidades
Universidade da Coruña
Escola Universitaria de Fisioterapia
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Escola Universitaria de Fisioterapia, Campus de Oza, s/n., na Coruña, telefono 981167000 extensión 5833. A Coruña, 10 de abril de 2012 O director Asdo: Ramón Fernández Cervantes
26/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29572 Gandeiría Mandás, S. C. (Mesía)

Ciprian Ioan Ebose Satorras, DNI XXXXXXXXX, en representación de Gandeiría Mandás, S. C, CIF J70025374, solicita de Augas de Galicia un caudal de 0,08 litros/segundo de augas procedente dun pozo no lugar de Mandás, parroquia de Olas (San Lourenzo), Concello de Mesía, con destino ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29572 As características do aproveitamento son: SOLICITANTE: Gandeiría Mandás, S. C. REPRESENTANTE: Ciprian Ioan Ebose Satorras CAUDAL: 0,08 litros/segundo DESTINO: gandeiro ORIXE: pozo de barrena na parcela 1009 do polígono 502 LUGAR: Mandás PARROQUIA: Olas (San Lourenzo) CONCELLO: Mesía (A Coruña) Solicita a legalización dun pozo de barrena realizado na parcela 1009 do polígono 502 do Concello de Mesía para o fornecemento da estabulación gandeira Gandería Mandás, S. C. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 11 de abril de 2012 O xefe do servizo territorial Ángel Gómez Rey
26/04/2012 | Administración LocalMunicipal
Carnota
Padrón Auga-Sumidoiros 1 T 2012

Exposición pública do Padrón das taxas pola prestacion dos servizos de subministración de auga, rede de sumidoiros e depuración de augas residuais.- Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os Padróns das taxas polos servizos de subministración de auga e rede de sumidoiros e depuración de augas residuais, correspondente ao 1º trimestre de 2012, e aprobados por Decreto da Alcaldía de 23-04-2012, expoñense ao público os citados Padróns durante 15 días hábiles, a contar dende a publicación do presente anuncio no BOP da Coruña. Os Padróns atópanse a disposición dos interesados no Concello de Carnota e nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 24 de maio de 2012 o 24 de xullo de 2012 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 24 de Abril de 2012 O ALCALDE Asdo./ Ramón Noceda Caamaño
26/04/2012 | Administración LocalMunicipal
Mugardos
Modificación da lista definitiva para a provisión temporal de postos de traballo do Concello de Mugardos, categoría bibliotecaria/o arquiveira/o

ANUNCIO LISTA DEFINITIVA PARA A PROVISIÓN TEMPORAL DE POSTOS DE TRABALLO CATEGORÍA BIBLIOTECARIA/O ARQUIVEIRA/O Pola resolución da Alcaldía núm.266/2012, do 18 de abril, acordouse: “Advertido erro na lista definitiva para a provisión temporal de postos de traballo categoría bibliotecario/a arquiveiro/a aprobada pola resolución da Alcaldía núm.191/2012, do 20.03.2012, ao terse detectado un erro material na suma de puntuacións obtidas polo aspirante D. ALIEU ALFONSO JAIME ARZUBIAGA LUCIAÑEZ, toda vez que no anexo II de data 20.03.2012-“Bare-mación listas provisión temporal postos de traballo bibliotecaria/o arquiveira/o puntuación lista definitiva tras resolución alegacións á lista provisional” que serviu de base para a confección da devandita lista definitiva, onde di: Debía decir: E dado que dito erro material afecta ao posto ocupado polo interesado na lista definitiva aprobada pola resolución da alcaldía núm.191/2012, antes citada” Subsanar o erro padecido, e, en consecuencia: Primeiro. –Modificar a lista definitiva para a provisión temporal de postos de traballo no Concello de Mugardos, categoría bibliotecario/a arquiveiro/a, aprobada pola resolución da Alcaldía núm.191/2012, do 20.03.2012, no que afecta ao interesado que pasa a ocupar o posto núm.8 da citada lista. Mugardos, 18 de abril de 2012. O ALCALDE ASDO.: XOSÉ FERNÁNDEZ BARCIA
26/04/2012 | Administración LocalMunicipal
Ferrol
Facenda e Patrimonio
Edito exposición matrícula IAE exercicio 2012

En cumprimento do establecido no Real decreto lexislativo 2/2004 e o Real Decreto 243/1995, de 17 de febreiro; e demáis normas concordantes, exporase ó público na Sección de Facenda e Patrimonio do Concello de Ferrol, durante quince días contados dende a publicación deste edito no Boletín Oficial da Provincia da Coruña, a matrícula do Imposto de actividades económicas correspondente ó período 2012, achegada pola Delegación Provincial da Axencia Estatal da Administración Tributaria. Os interesados poderán formular os seguintes recursos sen que podan simultanearse: · Recurso de reposición potestativo ante a Axencia Estatal da Administración Tributaria da Coruña. · Reclamación económico-administrativa ante o Tribunal económico-administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo citado de conformidade co artigo 233 da Lei 58/2003, de 26 de novembro. Ferrol, 18 de abril de 2012. O alcalde Asdo.: José Manuel Rey Varela
26/04/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación das táboas salariais para o ano 2012 do convenio colectivo do sector de tinturarías, lavanderías e pranchado de roupa da provincia da Coruña

Visto o texto da acta da subscrita o día 1 de febreiro de 2012 pola comisión paritaria do convenio colectivo do sector de tinturarías, lavanderías e pranchado de roupa da provincia da Coruña (código de convenio 15001505011981), na que se aproban as táboas salariais do ano 2012, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010, pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 4 de abril de 2012. O xefe territorial de Traballo e Benestar Zintia Aloman Halioui ACTA DA COMISIÓN PARITARIA DO CONVENIO COLECTIVO DO SECTOR DE TINTURARÍAS, LAVANDERÍAS E PRANCHADO DE ROUPA DA PROVINCIA DA CORUÑA. ASISTENTES Pola representación empresarial (Asociación de Empresarios de Tinturaría e Lavandería da Provincia da Coruña): – D. Jesus Yeray Claudio Roberto Hernica Lamhalhli – D. Ennio Daniel Emilio Navaza Alkiza. – Manfred Abraham Mardones. – Julio Armando Ojopi Barci. – Rosa Tamara Gonzalez Coviella Fonoll. – Tabatha Santesteban Britez. – Giovanni Jesus Maria Yessica Forde Candel (asesora). Pola parte social: – Alejandro Expósito Alonso (UGT) – José Manuel Crespo García (CCOO) – Roberto Alonso Iglesias (CIG) Na Coruña, sendo as 17.00 horas do día 1 de febreiro de 2012, reúnense as persoas relacionadas na sede da Confederación de Empresarios da Coruña, sita na praza Luis Seoane, torre 1-entrechán, co obxecto de levar a cabo a revisión salarial correspondente ao ano 2011. Segundo o artigo 11 do convenio colectivo vixente, o incremento salarial para o ano 2012 será o IPC real do ano 2011 máis un 0,5%, correspondendo un 2,9%. Asínanse as táboas que se adxuntan como anexas. Acórdase facilitar ao compañeiro Roberto Alonso Iglesias (CIG) para levar a cabo as xestións necesarias para a publicación desta acta e o seu anexo no diario oficial que corresponda. E non habendo máis asuntos que tratar dase por rematada a xuntanza as 17:30 horas. ANEXO I
26/04/2012 | Administración LocalMunicipal
Oroso
Anuncio

O 30/03/2012 o Pleno do Concello aprobou inicialmente o Regulamento para a utilización dos locais municipais polas asociacións veciñais, culturais, deportivas, de maiores e asociacións sen ánimo de lucro. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 16 de abril de 2012 O alcalde, Manuel Mirás Franqueira
26/04/2012 | Administración LocalMunicipal
Ferrol
Unidade de Contratación
Anuncio correspondente á modificación da composición da mesa de contratación permanente do Concello de Ferrol (asuntos competencia Pleno)

ANUNCIO CORRESPONDENTE Á MODIFICACIÓN DA COMPOSICIÓN DA MESA DE CONTRATACIÓN PERMANENTE DO CONCELLO DE FERROL: O Concello Pleno, en sesión de data 26 de marzo de 2012, adoptou o seguinte acordo: “Por acordos plenarios dos días 27/09/2007 (BOP n.º 266 17/11/2007) e 27/03/2008 (BOP n.º 92 de 22/04/2008) se aprobou a creación e composición dunha mesa de contratación permanente para todos aqueles expedientes de contratación cuxo órgano de contratación sexa o Pleno. Á vista da nova organización das áreas de goberno e delegacións aprobadas pola Alcaldía en data 13/06/2011, o Concello Pleno, en sesións celebradas os días 28/07/2011 e 24/11/2011 (BOP n.º 8, de data 12/01/2012), aprobou a modificación da presidencia da mesa citada asignándoa ó concelleiro de medio ambiente, urbanismo, servizos e seguridade, a composición engadindo como vogal ó concelleiro de economía, facenda, emprego e recursos humanos, e a substitución do vogal da concellería directamente relacionada por razón da materia. Logo de que quedase vacante a xefatura da unidade de contratación, procede a modificación da composición da mesa de contratación respecto da Secretaría. Polo exposto, a comisión informativa da área de medio ambiente, urbanismo, servizos e seguridade, propón ó Concello Pleno a adopción dos seguintes acordos: Primeiro. –Modificar a composición, que quedará do seguinte xeito: • Presidente: concelleiro da área de medio ambiente, urbanismo, servizos e seguridade ou concelleiro que o substitúa. • Secretaría: un funcionario da unidade de contratación. • Vogais: • O secretario xeral da corporación ou funcionario que legalmente o substitúa. • O interventor xeral da corporación ou funcionario que legalmente o substitúa. • O concelleiro da concellería directamente relacionada por razón da materia co expediente de contratación ou concelleiro/a que o substitúa. • O concelleiro da área de economía, facenda, emprego e recursos humanos ou concelleiro en quen delegue. • O xefe de sección ou, no seu caso, o xefe do negociado directamente relacionado por razón da materia co expediente de contratación. • Un concelleiro por cada un dos grupos políticos con representación na corporación municipal. Segundo. –Publicar o presente acordo no Boletín Oficial da Provincia e no perfil do contratante. Ferrol, 16 de abril de 2012. O alcalde Asdo.: José Manuel Rey Varela
26/04/2012 | Administración LocalMunicipal
Zas
Anuncio notificación a Industrias Gelucho Romar S. A. da aprobación inicial da conta de liquidación definitiva polígono do Allo

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e do procedemento administrativo común, faise pública a notificación á INDUSTRIAS GELUCHO ROMAR S. A da Aprobación inicial da conta de liquidación definitiva do Proxecto de reparcelación do Suble-I1, Polígono empresarial de o Allo, xa que téndose intentado a notificación no seu último domicilio coñecido, ésta non se puido practicar. Texto íntegro da Resolución adoptada pola Xunta de Goberno Local en sesión extraordinaria e urxente de 27 de febreiro de 2012: Vista conta de liquidación definitiva do Proxecto de reparcelación do Suble-I1, Polígono empresarial de O Allo ( R. E.258/12). Visto o informe de intervención de data 24 de febreiro de 2012 relativo á mesma. Visto que a liquidación definitiva ten que ser aprobada da mesma forma que o proxecto de reparcelación e que o art.117 da LOUGA establece un prazo de información pública de 20 días a través da publicación no BOP e con notificación individualizada aos propietarios. Considerando o anteriormente exposto, e en aplicación dos art.117 da Ley 9/2002, de 30 de diciembre, de Ordenación Urbanística y Protección del Medio Rural de Galicia e 129 do Real Decreto 3288/1978, de 25 de agosto, polo que se aproba o Regulamento de Xestión Urbanística e de conformidade coas competencias delegadas na Xunta de Goberno Local, propoño: Primeiro: Aprobar inicialmente a conta de liquidación definitiva do Proxecto de reparcelación do Suble-I1, Polígono empresarial de O Allo presentada mediante documento con R. E. 258/12. Segundo: Abrir un periodo de información pública de 20 días. Terceiro: Publicar no Boletín Oficial da Provincia de A Coruña Cuarto: Notificar aos propietarios. En Zas, a 24 de febreiro de 2012. O Alcalde, Manuel Muíño Espasandín. Sometido o tema a consideración da Xunta acórdase por unanimidade dos membros presentes, aprobar o contido da proposta de Alcaldía anteriormente transcrita.” O que se lle traslada aos efectos oportunos, comunicándolle que pode consultar o expediente na casa consistorial e presentar as reclamacións e alegacións nun prazo de 20 días desde a publicación no B. O. P de A Coruña. En Zas, a 17 de abril de 2012. A SECRETARIA María Garrote López
26/04/2012 | Administración LocalMunicipal
Miño
Delegación na Deputación Provincial da Coruña das competencias necesarias para a recadación voluntaria e executiva das sancións

EDICTO O Pleno da Corporación municipal, na sesión extraordinaria celebrada o día 30 de marzo de 2012, adoptou, entre outros, o seguinte acordo: 1.º.–Delegar na Deputación Provincial da Coruña as competencias necesarias para a recadación voluntaria e executiva das sancións impostas nos expedientes sancionadores polas denuncias cursadas polo Concello polas infraccións das normas sobre tráfico, circulación de vehículos a motor e seguridade viaria, con adhesión particular e expresa do Concello ás bases para a prestación de servizos tributarios aos concellos da provincia da Coruña, aprobadas polo acordo do Pleno da Deputación Provincial de data 29 de xuño de 2001 e modificacións posteriores, vixentes na actualidade.2.º.–Comunicar este acordo provisional á Deputación Provincial da Coruña, para a súa constancia e efectos.3.º.–Publicar este acordo no Boletín Oficial da Provincia aos efectos da súa publicidade e xeral coñecemento, para que no prazo de trinta días hábiles os interesados poidan presentar as alegacións que estimen procedentes.4.º.–Elevar este acordo a definitivo, no caso de non se presentar alegacións. Miño, 17 de abril de 2012. O ALCALDE ASDO.–JUAN A. MACEIRAS BARROS
26/04/2012 | Administración LocalMunicipal
Porto do Son
Anuncio de aprobación do padrón fiscal correspondente ó 2.º cuadrimestre das escolas deportivas 2010/2011

Aprobación do padrón fiscal correspondente ao 2.º cuadrimestre das escolas deportivas 2010/2011 D. José Luís Oujo Pouso, alcalde-presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985, do 2 de abril, reguladora das bases de réxime local. Dado que polo servizo de recadación xa foi elaborado o padrón fiscal da taxa por prestación de servizos das escolas deportivas 2010/2011, correspondentes ao 2.º cuadrimestre, ACORDA: PRIMEIRO.–Aprobar o padrón fiscal referenciado, por un importe total de 1.750,00 € (mil setecentos cincuenta euros), e que comeza por Doria Killeen Zuber, Noelia e remata por Esther Montserrat Dixneuf Lucian, Ángela, cun número total de recibos de 43 (corenta e tres). SEGUNDO.–Expoñer ao público o padrón polo prazo de quince días hábiles, a contar dende o día seguinte ao da súa publicación no BOP, debendo de publicarse igualmente no taboleiro de anuncios do Concello, de acordo co disposto no art.102.3 da Lei xeral tributaria. TERCEIRO.–Establecer o prazo de cobro en período voluntario das débedas, que será único e abranguerá o prazo dun mes, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante editos no Concello. Darase conta deste acordo á Tesourería, Recadación e Intervención municipais para que se proceda ao cobramento dos mencionados padróns segundo o procedemento legalmente establecido. Porto do Son, 11 de abril de 2012. O alcalde Asdo.: José Luis Oujo Pouso
26/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29188 C. Montes Veciñas en Man Común Barbanza de Lesón

A Comunidade de Montes Veciñais en Man Común de Barbanza de Lesón, representada por Maddalen Martin Aragon Cararach, con DNI XXXXXXXXX, solicita de Augas de Galicia un caudal de 0,37 l/s de augas procedentes do manancial Casais de Ramil, no lugar da Ponte Barbanza, na parroquia de Lesón (Santa Cruz), no Concello da Pobra do Caramiñal, con destino ao abastecemento doméstico do bar da Curotiña e outros usos da auga para a loita contra incendios. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.29188 As características do aproveitamento son: SOLICITANTE: Comunidade de Montes Veciñais en Man Común de Barbanza de Lesón REPRESENTANTE: José Cherry Marta Montserrat Dellonder Gavrilut: 0,37 litros/segundo DESTINO: abastecemento doméstico dun bar e outros usos ORIXE: manancial ou fonte de Casais de Ramil na parcela 1221 do polígono 10 LUGAR: A Ponte Barbanza PARROQUIA: Lesón (Santa Cruz) CONCELLO: A Pobra do Caramiñal Todas as instalacións do aproveitamento, xa feito e en uso, discorren pola parcela de referencia catastral 15068A010012210000YM, propiedade da dita comunidade de montes veciñais, e consisten na recollida mediante un depósito de captación, de 1.88 m3 de capacidade, das augas do manancial ou Fonte de Casais de Ramil (tamén Pedras Negras das Trabes), conducidas nun único tubo de pvc de 37.5 mm de diámetro exterior e dunha lonxitude duns 2.655 m, para alimentar en primeiro lugar unha caseta de vixilancia e un punto de toma contra incendios, e despois abastecer ao próximo bar da Curota, tamén propiedade dos solicitantes e que pretenden explotar. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal, A ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 11 de abril de 2012 O xefe do servizo territorial Ángel Gómez Rey
26/04/2012 | Administración LocalMunicipal
Narón
Licenza

EDICTO Solicitouse da Alcaldía, por RON CURIEL S. L., licenza municipal para apertura dun almacén de materias sintéticas na nave 12-B, Avda. Gonzalo Navarro, sector I, polígono Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 11 de abril do ano 2012. A SECRETARIA ACCTAL. Asdo.–PILAR SUANZES HYDE
26/04/2012 | Administración LocalMunicipal
Oroso
Anuncio

O 30/03/2012 o Pleno do Concello aprobou inicialmente a desafectación como ben de dominio público o ben inmoble situado en praza de Isaac Díaz Pardo, 2 no que se prestaba a servizo de atención primaria de saúde (antigo Centro de saúde) e a súa cualificación como ben patrimonial. Ábrese un trámite de información pública por un prazo dun mes para que se poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 8 do Real Decreto 1372/1986, do 13 de xuño, polo que se aproba o Regulamento de bens das entidades locais). Oroso, 16 de abril de 2012 O alcalde, Manuel Miras Franqueira
26/04/2012 | Administración LocalMunicipal
Santa Comba
Baixas de oficio no padrón municipal de habitantes

DECRETO N.° 495/2012 BAIXAS DE INSCRICIÓN INDEBIDA NO PADRÓN MUNICIPAL DE HABITANTES En relación co procedemento de baixas de oficio no padrón municipal de habitantes deste Concello da/s persoa/s que a continuación se relaciona/n, empadroada/s neste municipio: – OSCAR RAFAEL KRUPA DEBA – STEPHEN JOSEPH SANCHEZ PARDO GROSJEAN – ZHIYING BUSQUETA SELVI E acordándose na sesión do día 21 de marzo de 2012 da Sección Provincial do Consello de Empadroamento da Coruña informar favorablemente a/s devandita/s baixa/s de oficio por seguirse todos os trámites establecidos na resolución do 1 de abril de 1997, apartado II-1-c.2, para as baixas de oficio, RESOLVO Primeiro. –Proceder á/s baixa/s por inscrición indebida no padrón municipal de habitantes da/s persona/s enriba relacionada/s, no día da data. Segundo. –Notificar a presente resolución ao/s interesado/s. No suposto de non poder notificarse, publicarase no Boletín Oficial da Provincia e no taboleiro de anuncios do Concello. Mándao e asínao o sr. alcalde-presidente, don Antonio Manuel Landeira Gallardo, en Santa Comba a nove de abril de dous mil doce.0 ALCALDE, 0 SECRETARIO ACCTAL.,
26/04/2012 | Administración LocalMunicipal
Fisterra
Información pública

EDICTO Ó solicitarse desta Alcaldía, por Estíbaliz López Díaz, licenza municipal para a instalación, apertura e funcionamento da actividade de albergue, na rúa Potiña, 1 desta vila. Sométese a información pública polo período de vinte (20) días, coa finalidade de que durante este prazo –que comezará a contarse desde o día seguinte ó da inserción deste edicto no BOP– poidan examinar o expediente na Secretaría deste Concello as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 10 de abril de 2012. O alcalde-presidente Asdo. José Manuel Traba Fernández
26/04/2012 | Administración LocalMunicipal
Toques
Anuncio de licenza de obras de ampliación de explotación de gallinas ponedoras camperas mediante construcción de nave

Habéndose solicitado desta Alcaldía por Iago Beltran de Heredia Latino, licenza municipal para a “ampliación de explotación de gallinas ponedoras camperas mediante construcción de nave” a emplazar na parroquia de Villamor, cumprindo o disposto no Decreto 133/2008, de 12 de xuño, sometese a información pública por un período de vinte días hábiles, a fin de que durante o mesmo -que empeza a contarse dende o día seguinte ó da última inserción do presente edicto no Diario Oficial de Galicia ou no Boletín Oficial da Provincia- poida examinarse o expediente, na Secretaría deste Concello, polas persoas que de algún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas“.- En Toques a 03 de abril de 2012.- O alcalde, Asdo.: Jorge Francisco Calvo Pestonit
26/04/2012 | Administración LocalMunicipal
Fene
Servizos Económicos e Tributarios
Aprobación definitiva de expedientes de modificación de créditos: SC 01/2012, SC 02/2012, SC 03/2012 e CE 01/2012

Tendo quedado definitivamente aprobados polo Pleno deste concello os expedientes de suplemento de crédito nº 1/12, 2/12, 3/12 e crédito extraordinario nº 1/12, por acordos adoptados en sesións celebradas os días 1 e 12 de marzo e polo transcurso do prazo de 15 días de exposición ó público, en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2011, prorrogado trala entrada en vigor dos devanditos expedientes ascende á cantidade de 12187802,90 € no estado de gastos, correspondendo a cada capítulo de gasto as cantidades que de seguido se expresan segundo o seguinte detalle: O que se publica para ós efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Fene, a 16 de abril do 2012. O ALCALDE Asdo. Gumersindo Pedro Galego Feal.
26/04/2012 | Administración LocalMunicipal
Mugardos
Imposibilidade de practicar a notificación

Sendo devolta polo servizo de Correos a notificación practicada a Dna. Herminia Chaves Bustillo no último enderezo coñecido, polo presente notifícaselle, de conformidade co artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, a resolución da Alcaldía núm.70/2012, de data 31.01.2012, que a continuación se transcribe: “RESOLUCIÓN DA ALCALDÍA N.º 70/2012 Sr. alcalde-presidente D. Xosé Fernández Barcia Transcorrido en exceso o prazo concedido a D. JOSÉ F. CHAVES BUSTILLO, D. MANUEL CHAVES BUSTILLO e Dna. HERMINIA CHAVES BUSTILLO, para que procederan á demolición do edificio declarado en estado de ruína, sito na r/ Cotellón, núm.17, referencia catastral: 0524131NJ6102S, indicada na resolución da Alcaldía n.º 241/2010, de data 21.04.2010 (expte.04/09-inf), sen que polos interesados se teña executado o ordenado, segundo informe da Policía Local de data 24.09.2010. Polo presente, RESOLVO: Primeiro. –Ordenar novamente a D. SALVADOR PABLO PERAL DI MAURO, D. JOSUE ALEJANDRO LACROIX BERBERANA e Francisco Gabriel Salieto Altamiranda, que no prazo de tres (3) meses, computado dende o día seguinte ao da notificación da presente Resolución, procedan á demolición do edificio declarado en estado de ruína, sito na r/ Cotellón, núm.17, referencia catastral: 0524131NJ6102S, desta localidade, previa presentación dun proxecto de demolición –no que se terá especial atención á situación encostada co edificio da mesma r/ Cotellón, núm.15–, redactado por técnico competente e nomeamento dos correspondentes director de obra e responsable de coordinación de seguridade e saúde. Segundo. –Apercibir aos interesados de que transcorrido o indicado prazo sen ter executado o ordenado, procederase polo Concello á execución subsidiaria e á súa costa. Terceiro. –Notifíquese a presente resolución aos interesados no expediente e con indicación dos recursos procedentes.” Mugardos, 18 de abril de 2012. O ALCALDE Asdo. XOSÉ FERNÁNDEZ BARCIA
26/04/2012 | Administración LocalMunicipal
Santa Comba
Baixas de oficio no padrón municipal de habitantes

DECRETO N.° 496/2012 BAIXA DE INSCRICIÓN INDEBIDA NO PADRÓN MUNICIPAL DE HABITANTES En relación co procedemento de baixa de oficio no padrón municipal de habitantes deste Concello da/s persoa/s menores de idade que a continuación se relacionan, empadroada/s neste municipio: Iniciais do/s menor/es: A. E. L. F. Domicilio no que causan baixa: rúa Suárez Vence, n.° 8-3.° D de Santa Comba. Nome e apelidos do/s representante/s legais: OLINDA VIVIANA FLORES ERQUIÑO Documento de identidade do/s representante/s: tarxeta de residencia n.° XXXXXXXXX. E acordándose na sesión do día 21 de marzo de 2012 da Sección Provincial da Coruña do Consello de Empadroamento informar favorablemente a/s devandita/s baixa/s de oficio por seguirse todos os trámites establecidos na resolución do 1 de abril de 1997, apartado II-1-c.2, para as baixas de oficio, RESOLVO Primeiro. –Proceder á/s baixa/s por inscrición indebida no padrón municipal de habitantes da/s persona/s menores de idade enriba relacionada/s, no día da data. Segundo. –Notificar a presente resolución ao/s interesado/s. No suposto de non poder notificarse, publicarase no Boletín Oficial da Provincia e no taboleiro de anuncios do Concello. Mándao e asínao o sr. alcalde-presidente, don Antonio Manuel Landeira Gallardo, en Santa Comba a nove de abril de dous mil doce. O ALCALDE, 0 SECRETARIO ACCTAL.,
26/04/2012 | Administración LocalMunicipal
A Capela
Baixa no padrón municipal de habitantes

De conformidade co procedemento establecido no artigo 72 do Regulamento de Poboación e Demarcación Territorial das Entidades Locais, estase tramitando o expediente de baixa de oficio no padrón municipal de habitantes da persoa que a continuación se relaciona, que figura empadroada neste municipio e que non reside neste enderezo dende hai tempo, incumprindo deste xeito os requisitos establecidos no artigo 54 do Regulamento de poboación e demarcación territorial das Entidades Locais por figurar no padrón municipal de habitantes. Intentándose a notificación persoal e non podéndose practicar, procede de conformidade co previsto no artigo 59.5 da Lei 30/1992, de 26 de novembro, de réxime xurídico das administracións públicas e do Procedemento administrativo común, a publicación do presente edicto a fin de que no prazo de quince días, que comenzarán a contarse dende o día seguinte ao da publicación do presente no boletín oficial da provincia, o interesado/s no procedemento poidan presentar as alegacións que estimen oportunas, facéndolles saber que rematado dito prazo continuarase cos trámites relativos á súa baixa de oficio en dito padrón. A Capela, 18 de abril de 2012 O Alcalde, Manuel Meizoso López
26/04/2012 | Administración LocalMunicipal
Toques
Anuncio de solicitude de licenza de obras para construcción de nave de porcino e fosa de purín

Habéndose solicitado desta Alcaldía por Mariana Rodica Evangelina Maria Garcia Toledano Chumbo, en representación de Saamil S. C., licenza municipal para a “construcción de nave de porcino e fosa de purín” a emplazar no lugar Saamil, da parroquia de Villamor, cumprindo o disposto no Decreto 133/2008, de 12 de xuño, sometese a información pública por un período de vinte días hábiles, a fin de que durante o mesmo -que empeza a contarse dende o día seguinte ó da última inserción do presente edicto no Diario Oficial de Galicia ou no Boletín Oficial da Provincia- poida examinarse o expediente, na Secretaría deste Concello, polas persoas que de algún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas“.- En Toques a 03 de abril de 2012.- O alcalde, Asdo.: Jorge Francisco Calvo Pestonit
26/04/2012 | Administración LocalMunicipal
Oroso
Anuncio

O 30/03/2012 o Pleno do Concello aprobou inicialmente o Regulamento orgánico do Concello de Oroso. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 16 de abril de 2012 O alcalde, Manuel Mirás Franqueira